काठमाडौँ । विश्वको सर्वोच्च शिखर सगरमाथामा पहिलोपटक मानव पाइला टेकिएको ६४ वर्ष पुगेको छ । दुई साहसी पर्वतारोही तेजिङ नोर्गे शेर्पा र सर एडमन्ड हिलारीले सन् १९५३ मे २९ तारिख सगरमाथा पुगी सफलता प्राप्त गरेपछि यसले विश्वभरि नै ठूलो चर्चा पायो र नेपालले अन्तर्राष्ट्रियजगत्मा सगरमाथाको देश भनेर पहिचान भयो । सगरमाथा दिवसलाई विभिन्न कार्यक्रमसाथ उत्सवका रुपमा मनाउने गरिएको छ ।
